Ulterior, cercetători au afirmat că, muzica poate fi un stimulent pentru anumite categorii de animale domestice, producţiile obţinute fiind mai mari, sub influenţa undelor sonore.
Iată că, la o fermă organică din Cluj-Napoca, s-a găsit soluţia miraculoasă, pentru a-şi mulţumi pe deplin toţi clienţii nerăbdători a consuma produse, în special legume mai sănătoase şi nestresate. A investit 2.000 de euro în sonorizare şi a pus în sera cu roşii, muzică clasică. Chiar dacă vremea nu a ţinut cu producţia de legume, muzica şi-a făcut treaba şi, pentru prima dată în ultimii opt ani, a livrat clienţilor roşii bio proaspete încă de la începutul lunii iunie. Informaţia a fost dată publicităţii de organisme credibile de presă.
Un studiu realizat de Staţiunea de Cercetare-Dezvoltare pentru Legumicultură din Buzău arată că undele sonore melodioase produc schimbări în dezvoltarea plantelor. E de ajuns să aibă parte de muzică şi doar 15 minute pe zi şi se observă diferenţa.
Totuşi, roşiile nu cresc pe orice muzică. Ele adoră melodiile liniştitoare. Preferă compozitorii clasici şi cresc mai repede dacă ascultă Vivaldi, Mozart sau Beethoven. În niciun caz nu ar agrea rock sau hip-hop.
Acest aspect referitor la meloterapie a fost confirmat in mai multe ferme de creştere a vacilor de lapte, dar şi a porcilor. Producţia zilinică de lapte şi sporul în greutate este mai mare ca urmare a folosirii muzicii.
Ca o realitate a anilor precedenţi, ne gândim aici la perioada anterioară anilor 90, merită subliniat faptul că, în unele gospodării, bivoliţele nărăvaşe nu eliberau laptele la muls, dacă nu auzeau muzică ce le relaxa. Din fericire, statisticile arată că la nivel de judeţ, după un declin îngrijorător, este în uşoară creştere populaţie de bivoli, dar încă este departe de numărul celor existenţi în anul 1989.